नई दिल्ली, जेएनएन। इंग्लैंड के खिलाफ खेले गए पहले टेस्ट मैच में हार के बाद विराट कोहली ने हार की वजह का खुलासा किया। एजबेस्टन टेस्ट में भारत को 31 रन से हार का सामना करना पड़ा। जीत के करीब आकर हार जाने के बाद कोहली ने कहा कि हम और बेहतर कर सकते थे। इसके साथ ही उन्होंने बल्लेबाज़ों की नाकामी की ओर इशारा किया। बर्मिंघम टेस्ट की दोनों पारियों में टीम इंडिया के ओपनर और मध्यक्रम के बल्लेबाज़ों ने निराश ही किया था। कोहली ने दोनों पारियों में शानदार प्रदर्शन किया। दूसरी पारी में हार्दिक पांड्या और दिनेश कार्तिक ने कोशिश जरूर की, लेकिन इन सभी के प्रयास सफल नहीं हो सके।